求太阳盈缩度:各置其段定积,如二至限以下为在盈;以上者去之,余为在缩.又视入盈缩度,如一象以下者为在初;以上者,覆减二至限,余为在末.置初,末限度及分,如前日度术求之,即得所求.若用立成者,直以其度下损益分乘度余,百约之,所得,损益其度下盈缩差,亦得所求.
求诸段日度率:以二段日晨相距为日率,又以二段夜半定星相减,余为其段度率及分.
求诸段平行分:各置其段度率及分,以其段日率除之,为其段平行分.
求诸段泛差:各以其段平行分与后段平行分相减,余为泛差;并前段泛差,四因之,退一等,为其段总差.五星前留前,后留后一段,皆以六因平行分,退一等,为其段总差,水星为半总差.其在退行者,木,火,土以十二乘其段平行分,退一等,为其段